b'\n_START_ARTICLE_\nBerger Glassverk\n_START_PARAGRAPH_\nBerger Glassverk var en bedrift beliggende ved Hurdalssj\xc3\xb8en, i drift fra 1857 til 1872._NEWLINE_I 1852 kj\xc3\xb8pte firmaet Tostrup & Mathiesen g\xc3\xa5rden Berger i s\xc3\xb8renden av Hurdalssj\xc3\xb8en. Det ble oppf\xc3\xb8rt et stort dampsagbruk p\xc3\xa5 g\xc3\xa5rden, og i 1857 ble det ogs\xc3\xa5 anlagt et glassverk. Glassverket brukte avfall fra saga til \xc3\xa5 fyre med. I folketelling 1865 er det ved Berger Glassverk registrert 98 bosatte fordelt p\xc3\xa5 20 husholdninger. Hyttemester var Nils Hansen Hetty som kom fra Hurdal Glassverk, og som senere ble mester ved Hafslund Glassverk._NEWLINE_Glassverket produserte vindusglass, flasker og blant annet ble det produsert vannkarafler til bruk i jernbanevogner. I aftenposten 9.august 1869 reklameres det for "Hvidt vinduesglas i forskjellige kvaliteter af enkelt, halvanden og dobbel tykkelse fra Berger Glasv\xc3\xa6rk anbefales til billiger priser. Berger Glasmagasin, Christiania, H.I. Jacobsen". Det reklameres ogs\xc3\xa5 for vindusglass fra Berger i Trondheim, Bergen og Troms\xc3\xb8  I 1871 reklamerer H.I.Jacobsen at vindusglas fra Berger er "anerkendt ikke her alene, men ogsaa i utlandet som et udmerket smukt og godt produkt"  s\xc3\xa5 glass fra Berger ble ogs\xc3\xa5 eksportert utenlands._NEWLINE_Glassverket ble lagt ned i 1872 og allerede samme vinter annonseres det i Aftenposten for 2de enetages arbeiderboliger med 8 oppvarmede rom til salgs for bortkj\xc3\xb8ring p\xc3\xa5 innev\xc3\xa6rende vinterf\xc3\xb8re._NEWLINE_Frem til verket ble det anlagt en hestetrukket jernbanelinje fra Dal stasjon kalt bergerlinna, denne ble lagt ned i 1895._NEWLINE_I Mathiesen Eidsvoll V\xc3\xa6rks samlinger i Krutthuset p\xc3\xa5 Eidsvoll er det bevart en del produksjonsutstyr og produkter fra Berger Glassverk. Blant de kjente produktene er en kjegleformet flaske i klart glass med proveniens fra Nannestad i samlingene til Norsk Folkemuseum. I tillegg finnes en del brune \xc3\xb8lflasker merket "Berger" under bunnen.'